Ir-Regolament tal-Kunsill (KEFA, KEE, Euratom) Nru 2152/82
tat-28 ta' Lulju 1982
li jemenda r-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u aġenti oħra tal-Komunitajiet Ewropej li għalihom japplikaw id-disposizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll dwar il-Privileġġi u l-Immunitajiet tal-Komunitajiet
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi Kunsill wieħed u Kummissjoni waħda tal-Komunitajiet Ewropej, u b'mod partikolari l-ewwel paragrafu ta' l-Artikolu 28 tiegħu,
Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u b'mod partikolari l-Artikoli 16 u 22 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1];
Billi r-Regolament (Euratom, KEFA, KEE) Nru 549/69 [2], kif emendat l-aħħar bir-Regolament (KEFA, KEE Euratom) Nru 1545/73 [3], għandu jiġi emendat biex jieħu kont tar-Regolament tal-Kunsill (KEFA, KEE, Euratom) Nru 2150/82 tat-28 ta' Lulju 1982 li jintroduċi miżuri speċjali u temporanji biex jintemm is-servizz ta' uffiċjali tal-Komunitajiet Ewropej b'riżultat ta' l-adeżjoni tar-Repubblika Ellenika [4],
ADOTTA DAN IR-REGOLAMENT:
Artikolu 1
"(h) dawk li huma intitolati għall-allowance prevista fil-każ tat-terminazzjoni tas-servizz taħt l-Artikolu 2 tar-Regolament (KEFA, KEE, Euratom) Nru 2150/82."
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika minn meta r-Regolament (KEFA, KEE, Euratom) Nru 2150/82 jidħol fis-seħħ.
Dan ir-Regolament ghandu jorbot fl-intier tieghu u japplika direttament fl-Istati Membri kollha.
Magħmul fi Brussel, it-28 ta' Lulju 1982.